# Còndil occipital

El còndil occipital és una doble protuberància òssia simétrica situada en la cara externa de la base del crani, la qual forma part del sistema articular atlantooccipital entre la primera vèrtebra cervical i l'os occipital i l'axis. Té moltes variants morfològiques, algunes d'elles d'importància clínica.

## Patologia

L'existència anómala d'un tercer còndil, situat al mig dels altres dos, pot causar inestabilitat de l'articulació atlantoaxial i mielopatia. La hipoplàsia d'un o dels dos còndils occipitals és una malformació inusual que apareix de manera aïllada, associada a un còndil supernumerari o a una fusió atlantoaxial, o com a part d'una síndrome específica i que es caracteritza pel seu escàs desenvolupament, acompanyat de l'elevació de l'atles. De vegades provoca una escoliosi compensatòria de la columna cervical i/o disfuncions de les estructures neurovasculars locals. La displàsia condilar occipital també és una condició genetica poc comuna que sol originar dolor al clatell, contractures dels músculs del coll i eventualment signes de compressió medul·lar alta. La pràctica d'una condilectomia de gran amplitud per accedir quirúrgicament a diverses condicions neuropatològiques localitzades dins del crani pot comportar una posterior inestabilitat craniocervical iatrogènica. L'anomenada síndrome del cóndil occipital es caracteritza per la presència de cefalea unilateral a la zona posterior del crani que empitjora quan aquest es mou, juntament amb paràlisi del nervi cranial XII del mateix costat. La seva etiologia pot ser tuberculosa o, predominantment, tumoral. És una primera manifestació clínica del tot insòlita en casos de malaltia de Wegener, de càncer de pulmó amb metastatització cranial, de mieloma múltiple, de carcinoma hepatocel·lular metastàtic o d'adenocarcinoma rectal. Rares vegades, un pseudotumor inflamatori d'aparença radiològica maligna en aquesta estructura del crani, cursa amb un quadre clínic d'insomni, cefalàlgia, mobilitat del cap reduïda i afectació del nervi hipoglòs. S'han descrit molt pocs casos d'osteoma osteoide (una neoplàsia benigna de petites dimensions i particulament dolorosa a la nit), de tumor de cèl·lules gegants (un tumor ossi no cancerós que pot ser localment agressiu) o d'histiocitosi de cèl·lules de Langerhans en el còndil occipital.

### Fractures

Les fractures d'aquesta part del crani són complexes, els paràmetres morfomètrics dels còndils poden tenir variacions individuals d'importància quirúrgica i habitualment van acompanyades de fractures en altres zones. Solen ser produïdes per traumatismes d'alta energia, com per exemple accidents de trànsit o caigudes de gran altura. Poques vegades són bilaterals, causen una mort inesperada per hemorràgia extraaxial i compressió del tronc de l'encèfal o el seu origen és una lesió menor al cap. És facil que passin desapercebudes a l'examinar la radiografia simple i moltes vegades es diagnostiquen, fins i tot en un examen post mortem, per mitjà de d'una tomografia computada. Davant la seva sospita, cal immobilitzar de seguida la columna cervical, ja que la manipulació excessiva del coll pot lesionar importants estructures nervioses adjacents. Segons criteris radiològics, es classifiquen en diversos tipus:
* I. Fractura comminuta del còndil occipital per impacte, associada a una lesió per sobrecàrrega axial i considerada estable (sense o amb un mínim desplaçament dels fragments ossis).
* II. Fractura de la base del crani amb extensió al còndil, causada per un cop directe sobre el cap i considerada estable.
* III. Fractura per avulsió de la zona inferomedial del còndil, resultant d'una forta rotació i/o lateroflexió del cap i considerada inestable a causa de la ruptura dels lligaments articulars estabilitzadors. Pot ser la causa, infreqüentment, d'una lesió contusa de l'artèria vertebral. De manera excepcional, aquest tipus de fractura del còndil pot anar acompanyada de la formació postraumàtica de quists espinals meníngics clinicament silents o ser bilateral i concomitant a l'avulsió a nivell del forat magne de la part inferior del clivus (estructura de la base del crani formada per la unió del cos de l'os esfenoide i la porció mitjana de l'occipital) i a una ruptura focal de la membrana fibrosa que fixa l'articulació atlantoaxial.
Llevat de casos especials, quan aquestes fractures són estables i sense desplaçament de fragments, el seu tractament estàndard és conservador, el qual obté bons resultats en unes sis setmanes pel que fa a la simptomatologia dolorosa. L'aparició d'un desviament de la llengua, sigui de manera immediata o diferida, per lesió unilateral aïllada del nervi hipoglòs o de la síndrome de Collet-Sicard (paràlisi unilateral i combinada dels parells cranials baixos IX, X, XI i XII) com a conseqüència d'una fractura condilar són fets molt inhabituals. Les fractures de còndil esdevingudes durant l'edat pediàtrica no són gaire freqüents i requereixen una avaluació particular. La primera descripció d'aquest tipus de fractura cranial la va fer l'anatomista i cirurgià nascut a Escòcia Charles Bell (1774-1842), l'any 1817.

## Paleopatologia

Està documentada la presència d'una asimetria condilar occipital en un individu de l'Edat del ferro amb múltiples deformitats esquelètiques i un tumor ossi, aparegut a les excavacions de Ya'amun (recinte funerari situat al nord de l'actual Jordània). En el crani de les restes precolombines momificades d'un home trobades a la necròpoli de Cahuachi (cultura Nazca), datades en el 315 dC (±2σ) segons la tècnica del carboni 14, es va identificar un traumatisme cervical per rotació extrema amb subluxació de l'axis acompanyada d'hematoma epidural i trencament dels lligaments alars que uneixen el cos d'aquesta vèrtebra i els còndils occipitals com a singular causa de mort violenta.

## Anatomia comparada

El trobem als animals terrestres, mentre que en el cas dels peixos i els cetacis el cap està fos amb la primera vèrtebra cervical (facilita el moviment dinàmic dels animals dins l'aigua).
Els amfibis i els mamífers tenen dos còndils (per convergència: els avantpassats -sinàpsids- dels mamífers, de fet, en tenen un), mentre que rèptils i ocells en tenen només un (característica que ajuda a demostrar que els ocells són membres del grup dels antics rèptils Archosauria).

## Referències

* ↑ Ezhil, I; Thenmozhi, MS; Santosh Kumar, MP «A morphometric analysis of occipital condyle» (en anglès). Int J Sci Res Engineering Dev, 2020 Feb; 5 (2), pp: 147-152. ISSN 2456-3315 [Consulta: 14 gener 2023].
* ↑ Waxenbaum, JA; Reddy, V; Black, AC; Futterman, B «Anatomy, Back, Cervical Vertebrae» (en anglès). StatPearls [Internet]. StatPearls Publishing LLC, 2023 Maig 6; NBK459200 (rev), pàgs: 6. PMID: 29083805 [Consulta: 24 juny 2023].
* ↑ Bodon, G; Choi, PJ; Iwanaga,J; Tubbs, RS «The atlanto-occipital joint: a concise review of its anatomy and injury» (en anglès). Anatomy, 2017 Des; 11 (3), pp: 141-145. ISSN 1308-8459. DOI: 10.2399/ana.17.046 [Consulta: 14 gener 2023].
* ↑ Aderval Aragão, J; Machado de Santana, G; da Cruz de Moraes, RZ; Sant'Anna Aragão, IC; et al «Morphological Analysis on the Occipital Condyles and Review of the Literature» (en anglès). Int J Morphol, 2017 Set; 35 (3), pp: 1129-1132. ISSN 0717-9502. DOI: 10.4067/S0717-95022017000300050 [Consulta: 10 abril 2023].
* ↑ Das, S; Suri, R; Kapur,V «Unusual occipital condyles of the skull: an osteological study with clinical implications» (en anglès). Sao Paulo Med J, 2006 Sep 7; 124 (5), pp: 278-279. ISSN 1806-9460. DOI: 10.1590/s1516-31802006000500009. PMID: 17262160 [Consulta: 10 abril 2023].
* ↑ Figueiredo, N; Brito Moraes, L; Serra, A; Castelo, S; et al «Median (third) occipital condyle causing atlantoaxial instability and myelopathy» (en anglès). Arq Neuropsiquiatr, 2008 Mar; 66 (1), pp: 90-92. ISSN 1678-4227. DOI: 10.1590/S0004-282X2008000100023. PMID: 18392425 [Consulta: 15 gener 2023].
* ↑ Tubbs, RS; Lingo, PR; Mortazavi, MM; Cohen-Gadol, AA «Hypoplastic occipital condyle and third occipital condyle: review of their dysembryology» (en anglès). Clin Anat, 2013 Nov; 26 (8), pp: 928-932. ISSN 0897-3806. Arxivat de l'original el 27 de gener 2023. DOI: 10.1002/ca.22205. PMID: 23338989 [Consulta: 27 gener 2023].
* ↑ Oba, H; Oda, I; Takahashi, J; Takeuchi, H; Oshima, S; Suzuki, M; et al «Occipitoatlantal Anteroposterior Subluxation Associated with Condylar Hypoplasia and Congenital Atlantoaxial Fusion: Clinical Correspondence» (en anglès). Spine Surg Relat Res, 2021 Jun 30; 6 (2), pp: 185-188. PMID: 35478989. DOI: 10.22603/ssrr.2021-0052. PMC: 8995118 [Consulta: 29 gener 2023].
* ↑ Carrasco Meza, A; Celis Contreras, C; Schilling Lara, J; Hidalgo Rivas, A «Hipoplasia de cóndilo occipital: hallazgo en telerradiografía de perfil» (en castellà). Av Odontoestomatol, 2021 Jul-Set; 37 (3), pp: 147-150. ISSN 2340-3152. DOI: 10.4321/s0213-12852021000300006 [Consulta: 22 gener 2023].
* ↑ Lee, DH; Je, BK; Hong, D; Kim, SD; Eun, SH «Unilateral occipital condylar dysplasia: 3-dimensional multidetector computed tomography and magnetic resonance findings» (en anglès). Congenit Anom (Kyoto), 2016 Set; 56 (5), pp: 243-244. ISSN 1741-4520. DOI: 10.1111/cga.12160. PMID: 26917437 [Consulta: 16 gener 2023].
* ↑ Fiani, B; Jarrah, R; Sarno, E; Kondilis, A; et al «An investigation of craniocervical stability post-condylectomy» (en anglès). Surg Neurol Int, 2021 Jul 27; 12, pp: 380. PMID: 34513147. DOI: 10.25259/SNI_456_2021. PMC: 8422489 [Consulta: 6 juny 2023].
* ↑ Saraswat, MK; Perera, RW; Renwick, I; Zuromskis, T; et al «Occipital condyle syndrome: self diagnosed» (en anglès). BMJ Case Rep, 2009 Mar 17; 2009, pp: bcr08.2008.0636. PMID: 21686711. DOI: 10.1136/bcr.08.2008.0636. PMC: 3029066 [Consulta: 23 gener 2023].
* ↑ Neera, C; Yogesh, P; Vinod, P; Geeta, K «Occipital condyle syndrome in a young male: a rare presentation of cranio-vertebral tuberculosis» (en anglès). J Clin Diagn Res, 2014 Nov; 8 (11), pp: MD01-MD03. PMID: 25664279. DOI: 10.7860/JCDR/2014/9318.5109. PMC: 4287993 [Consulta: 23 gener 2023].
* ↑ Matham, G; Divakar, G; Deepti, AN; Thomas, B; et al «Unique Presentation of Occipital Condyle Giant Cell Tumor as Occipital Condyle Syndrome—A Review» (en anglès). J Neurosci Rural Pract, 2022; Jul 21, pp: 1-6. ISSN 0976-3155. DOI: 10.1055/s-0042-1751228 [Consulta: 23 gener 2023].
* ↑ Hornik, A; Rodriguez-Porcel, F; Ersahin, CH; Kadanoff, R; Biller, J «Wegener's disease presenting with occipital condyle syndrome» (en anglès). Front Neurol, 2012 Abr 12; 3, pp: 53. PMID: 22518110. DOI: 10.3389/fneur.2012.00053. PMC: 3324862 [Consulta: 15 febrer 2023].
* ↑ Takeuchi, S; Osada, H; Nagatani, K; Shima, K «Occipital condyle syndrome as the first sign of skull metastasis from lung cancer» (en anglès). Asian J Neurosurg, 2017 Gen-Mar; 12 (1), pp: 145-146. PMID: 28413560. DOI: 10.4103/1793-5482.144154. PMC: 5379792 [Consulta: 11 juliol 2023].
* ↑ Arango-Rodríguez, J; Vergara-García, D; Sandoval, AC; Portilla, F «Síndrome del cóndilo occipital como primera manifestación de mieloma múltiple. Reporte de caso y revisión de la literatura» (en castellà). Rev Chil Neurocirugía, 2020 Des 15; 3 (15), pp: 161-165. ISSN 2452-5553 [Consulta: 31 juliol 2023].
* ↑ Garcia-Madrona, S; Corral-Corral, I «Síndrome del cóndilo occipital como primera manifestación de un carcinoma hepatocelular metastásico. Presentación de dos casos» (en castellà). Rev Neurol, 2018 Mar 1; 66 (5), pp: 154-156. ISSN 1576-6578. DOI: 10.33588/rn.6605.2017488. PMID: 29480511 [Consulta: 11 juliol 2023].
* ↑ Martín Asenjo, M; Martín Guerra, JM; Galvan Fernández, J; Martín-Luquero Ibañez, M; Prieto de Paula, JM «Occipital condyle syndrome as the first manifestation of a rectal tumour» (en anglès). Neurologia (Engl Ed), 2020 Jul-Ag; 35 (6), pp: 417-419. ISSN 2173-5808. DOI: 10.1016/j.nrl.2018.04.009. PMID: 30060975 [Consulta: 3 abril 2023].
* ↑ Patnana, M; Sevrukov, AB; Elsayes, KM; Viswanathan, C; et al «Inflammatory pseudotumor: the great mimicker» (en anglès). AJR Am J Roentgenol, 2012 Mar; 198 (3), pp: W217-W227. ISSN 1546-3141. DOI: 10.2214/AJR.11.7288. PMID: 22358018 [Consulta: 15 gener 2023].
* ↑ Sznajder, K; Skrzelewski, S «Inflammatory pseudotumor of the occipital condyle imitating a malignant neoplasm - A case report» (en anglès). Pol J Radiol, 2007 Gen; 72 (4), pp: 86-90. ISSN 1733-134X [Consulta: 15 gener 2023].
* ↑ Ito, K; Sugawara, T; Tamura, K; Kawabata, S; et al «Occipital Condyle Osteoid Osteoma with Severe Occipital Pain that Disappeared after Surgical Resection» (en anglès). NMC Case Rep J, 2015 Set 3; 2 (4), pp: 128-131. PMID: 28663982. DOI: 10.2176/nmccrj.2014-0385. PMC: 5364881 [Consulta: 28 gener 2023].
* ↑ Matham, G; Divakar, G; Deepti, AN; Thomas, B; et al «Unique presentation of occipital condyle giant cell tumor as occipital condyle syndrome – A review» (en anglès). J Neurosci Rural Pract, 2023; 14 (1), pp: 3-6. ISSN 0976-315. DOI: 10.25259/JNRP-2021-8-27(1975) [Consulta: 21 febrer 2023].
* ↑ Barbosa, NC; Ramos, A; Sagarribay, A; Ribeiro, MJ «Langerhans cell histiocytosis in the occipital condyle: a case study and a brief review of the literature» (en anglès). BMJ Case Rep, 2020 Des 12; 13 (12), pp: e235630. PMID: 33310824. DOI: 10.1136/bcr-2020-235630. PMC: 7735094 [Consulta: 28 gener 2023].
* ↑ Saluja, S; Das, SS; Vasudeva, N «Morphometric Analysis of the Occipital Condyle and Its Surgical Importance» (en anglès). J Clin Diagn Res, 2016 Nov; 10 (11), pp: AC01-AC04. PMID: 28050351. DOI: 10.7860/JCDR/2016/23278.8800. PMC: 5198304 [Consulta: 20 març 2023].
* ↑ Kelly, A; Parrish, P «Fracture of the occipital condyle: the forgotten part of the neck» (en anglès). J Accid Emerg Med, 2000 Maig; 17 (3), pp: 220-221. PMID: 10819391. DOI: 10.1136/emj.17.3.220. PMC: 1725384 [Consulta: 22 febrer 2023].
* ↑ Schrödel, MH; Kestlmeier, R; Trappe, AE «Bilateral occipital condyle fracture: report of two cases» (en anglès). Sull Base, 2002 Maig; 12 (2), pp: 93-96. PMID: 17167657. DOI: 10.1055/s-2002-31571-1. PMC: 1656924 [Consulta: 17 abril 2023].
* ↑ Bulthuis, VJ; Cornips, EMJ; Dings, J; van Santbrink, H; Postma, AA «Unexpected death after occipital condylar fracture» (en anglès). Acta Neurochir (Wien), 2017 Jun; 159 (6), pp: 1163-1166. PMID: 28432520. DOI: 10.1007/s00701-017-3165-5. PMC: 5425500 [Consulta: 18 abril 2023].
* ↑ Huang, D; Tai, SH; Hung, YC; Fang, VK; et al «A rare occipital condyle fracture in a patient with a minor head injury» (en anglès). Kaohsiung J Med Sci, 2009 Jun; 25 (6), pp: 342-346. PMID: 19561000. DOI: 10.1016/S1607-551X(09)70526-1. ISSN: 2410-8650 [Consulta: 18 abril 2023].
* ↑ Hanson, JA; Deliganis, AV; Baxter, AB; Cohen, WA; et al «Radiologic and clinical spectrum of occipital condyle fractures: retrospective review of 107 consecutive fractures in 95 patients» (en anglès). AJR Am J Roentgenol, 2002 Maig; 178 (5), pp: 1261-1268. PMID: 11959743. DOI: 10.2214/ajr.178.5.1781261. ISSN: 1546-3141 [Consulta: 27 maig 2023].
* ↑ Borowska-Solonynko, A; Prokopowicz, V; Samojłowicz, D; Brzozowska, M; et al «Isolated condylar fractures diagnosed by post mortem computed tomography» (en anglès). Forensic Sci Med Pathol, 2019 Jun; 15 (2), pp: 218-223. PMID: 30859375. DOI: 10.1007/s12024-019-00104-7. PMID: 6505491 [Consulta: 18 abril 2023].
* ↑ Vinz, F; Ullrich, BW; Goehre, F; Hofmann, GO; Mendel, T «Treatment of a Displaced Occipital Condyle Fracture - A Case to be discussed» (en anglès). J Orthop Sports Med, 2021 Gen; 3 (3), pp: 140-151. ISSN 2688-5115. DOI: 10.26502/josm.511500050 [Consulta: 22 febrer 2023].
* ↑ Passi, Y; Sumathi, P; Thota, S «Occipital Condyle Fracture» (en anglès). Anesthesiology, 2016 Oct; 125 (4), pp: 806. ISSN 1528-1175. DOI: 10.1097/ALN.0000000000001145. PMID: 27148919 [Consulta: 27 febrer 2023].
* ↑ van der Burg, SJ; Pouw, MH; Brink, M; Dekker, H; et al «Clinical relevance of occipital condyle fractures» (en anglès). J Craniovertebr Junction Spine, 2020 Jul-Set; 11 (3), pp: 173-179. PMID: 33100766. DOI: 10.4103/jcvjs.JCVJS_100_20. PMC: 7546049 [Consulta: 2 febrer 2023].
* ↑ Simon, LV; Newton, EJ «Basilar Skull Fractures» (en anglès). StatPearls [Internet]. StatPearls Publishing LLC, 2022 Ag 8; NBK470175 (rev), pàgs: 6. PMID: 29261908 [Consulta: 16 maig 2023].
* ↑ Ham, CH; Kwon, WK; Kim, JH; Park, YK; Kim, JH «Management of a traumatic avulsion fracture of the occipital condyle in polytrauma patient: a case report» (en anglès). J Trauma Inj, 2022; Des 8, pp: jti.2022.0058. ISSN 2287-1683. DOI: 10.20408/jti.2022.0058 [Consulta: 22 febrer 2023].
* ↑ Burks, JD; Conner, AK; Briggs, RG; Bonney, PA; Smitherman, AD; Baker, CM; Glenn, CA; et al «Blunt vertebral artery injury in occipital condyle fractures» (en anglès). J Neurosurg Spine, 2018 Nov 1; 29 (5), pp: 500-505. ISSN 1547-5646. DOI: 10.3171/2018.3.SPINE161177. PMID: 30074441 [Consulta: 7 maig 2023].
* ↑ Wiktor, L; Tomaszewski, R «Occipital Condyle Fracture with Accompanying Meningeal Spinal Cysts as a result of Cervical Spine Injury in 15-Year-Old Girl» (en anglès). Case Rep Orthop, 2015 Oct 12; 2015, pp: 627502. PMID: 26543656. DOI: 10.1155/2015/627502. PMC: 4620383 [Consulta: 4 juliol 2023].
* ↑ Aljuboori, Z; Sharma, M; Andaluz, N «Contemporaneous avulsion fractures of the inferior clivus and bilateral occipital condyles with injury of the tectorial membrane» (en anglès). Surg Neurol Int, 2020 Gen 17; 11, pp: 11. PMID: 31966930. DOI: 10.25259/SNI_599_2019. PMC: 6969378 [Consulta: 25 setembre 2023].
* ↑ Suzuki, T; Maki, S; Aramomi, M; Yamauchi, T; Horii, M; Kawamura, K; et al «Occipital Condyle Fracture: A Case Report of a Typically Stable Fracture That Required Surgical Treatment» (en anglès). Case Rep Orthop, 2018 Nov 15; 2018, pp: 2809546. PMID: 30581641. DOI: 10.1155/2018/280954. PMC: 6276388 [Consulta: 26 novembre 2023].
* ↑ Abat, F; Soria, L; García-Casas, O; Carrera, I; Gelber, P «Fractura del cóndilo occipital. Reporte clínico y revisión de la literatura» (en castellà). Rev Esp Cir Ortop Traumatol, 2012 Gen-Feb; 56 (1), pp: 67-71. ISSN 1988-8856. DOI: 10.1016/j.recot.2011.09.002. PMID: 23177947 [Consulta: 27 abril 2023].
* ↑ Byström, O; Jensen, TS; Poulsen, FR «Outcome of conservatively treated occipital condylar fractures - A retrospective study» (en anglès). J Craniovertebr Junction Spine, 2017 Oct-Des; 8 (4), pp: 322-327. PMID: 29403243. DOI: 10.4103/jcvjs.JCVJS_97_17. PMC: 5763588 [Consulta: 17 abril 2023].
* ↑ Yoon, JW; Lim, OK; Park, KD; Lee, JK «Occipital condyle fracture with isolated unilateral hypoglossal nerve palsy» (en anglès). Ann Rehabil Med, 2014 Oct; 38 (5), pp: 689-693. PMID: 25379499. DOI: 10.5535/arm.2014.38.5.689. PMC: 4221398 [Consulta: 16 maig 2023].
* ↑ Sitaram, CD; Nishanth, A; Bhat, SN; Kundangar, RS «Delayed hypoglossal nerve palsy following occipital condyle fracture» (en anglès). BMJ Case Rep, 2019 Des 2; 12 (12), pp: e232645. PMID: 31796442. DOI: 10.1136/bcr-2019-232645. PMC: 7001692 [Consulta: 27 maig 2023].
* ↑ Gutiérrez Ríos, R; Castrillo Sanz, A; Gil Polo, C; Zamora García, MI; et al «Collet-Sicard syndrome» (en anglès). Neurología (Engl Ed), 2015 Mar; 30 (2), pp: 130-132. ISSN 2173-5808. DOI: 10.1016/j.nrl.2013.04.002. PMID: 23796762 [Consulta: 14 març 2023].
* ↑ Utheim, NC; Josefsen, R; Nakstad, PH; Solgaard, T; Roise, O «Occipital condyle fracture and lower cranial nerve palsy after blunt head trauma - a literature review and case report» (en anglès). J Trauma Manag Outcomes, 2015 Abr 11; 9, pp: 2. PMID: 25897322. DOI: 10.1186/s13032-015-0024-3. PMC: 4403883 [Consulta: 14 març 2023].
* ↑ Strehle, EM; Tolinov, V «Occipital condylar fractures in children: rare or underdiagnosed?» (en anglès). Dentomaxillofac Radiol, 2012 Feb; 41 (2), pp: 175-176. PMID: 22074864. DOI: 10.1259/dmfr/59348986. PMC: 3520380 [Consulta: 17 abril 2023].
* ↑ Tomaszewski, R; Kler, J; Pethe, K; Zachurzok, A «Evaluation of using the Anderson-Montesano and the Tuli classifications in pediatric patients with occipital condyle fractures» (en anglès). J Orthop Surg Res, 2021 Jul 13; 16 (1), pp: 449. PMID: 34256792. DOI: 10.1186/s13018-021-02463-w. PMC: 8276397 [Consulta: 7 febrer 2023].
* ↑ van Gijn, J «Charles Bell (1774-1842)» (en anglès). J Neurol, 2011 Jun; 258 (6), pp: 1189-1190. PMID: 21267589. DOI: 10.1007/s00415-011-5912-5. PMC: 3101348 [Consulta: 18 abril 2023].
* ↑ Bell, C «Surgical Observations; Being a Quarterly Report of Cases in Surgery Treated in the Middlesex Hospital, in the Cancer Establishment, and in Private practice; embracing an account of the anatomical and pathological researches in the School of Windmill Street» (en anglès). Longman, Hurst, Rees, Orme, and Brown. Paternoster Row, London, 1817; Vol. I, pp: 469-470 [Consulta: 18 abril 2023].
* ↑ Alrousan, M; Al-Shorman, A; Pérez-Pérez, A «Osteoblastoma and Plagiocephaly of an Iron Age individual from Ya'amun, Northern Jordan» (en anglès). Res Sq, 2022; Jul 13, pp: 1-19. ISSN 2693-5015. DOI: 10.21203/rs.3.rs-1831806/v1 [Consulta: 27 febrer 2023].
* ↑ Sokiranski, R; Pirsig, W; Richter, HP; Lösch, S; et al «Unique paleopathology in a pre-Columbian mummy remnant from Southern Peru--severe cervical rotation trauma with subluxation of the axis as cause of death» (en anglès). Acta Neurochir (Wien), 2011 Mar; 153 (3), pp: 609-616. PMID: 20972881. DOI: 10.1007/s00701-010-0842-z. ISSN: 0942-0940 [Consulta: 21 febrer 2023].
* ↑ Kot, BCW; Chan, DKP; Yuen, AHL; Tsui, HCL «Diagnosis of atlanto-occipital dissociation: Standardised measurements of normal craniocervical relationship in finless porpoises (genus Neophocaena) using postmortem computed tomography» (en anglès). Sci Rep, 2018 Maig 31; 8 (1), pp: 8474. PMID: 29855530. DOI: 10.1038/s41598-018-26866-8. PMC: 5981431 [Consulta: 14 gener 2023].
* ↑ Havens, SB «The role of skeletal development in body size evolution of two North American frogs -Tesi de fi de Màster-» (en anglès). Biological Sciences Department, Applied and Environmental Biology. Missouri University of Science and Technology, Primavera 2010; Masters Theses 6732, pàgs: 115 [Consulta: 24 juny 2023].
* ↑ Sarma, K «Morphological and Craniometrical Studies on the Skull of Kagani Goat (Capra hircus) of Jammu Region» (en anglès). Int J Morphol, 2006; 24 (3), pp: 449-455. ISSN 0717-9502. DOI: 10.4067/S0717-95022006000400025 [Consulta: 15 juny 2023].
* ↑ Reisz, RR; Scott, D; Modesto, SP «Cranial Anatomy of the Caseid Synapsid Cotylorhynchus romeri, a Large Terrestrial Herbivore From the Lower Permian of Oklahoma, U.S.A» (en anglès). Front Earth Sci, 2022 Mar 7; 10, pp: 847560. ISSN 2296-6463. DOI: 10.3389/feart.2022.847560 [Consulta: 6 març 2023].
* ↑ Olori, JC; Bell, CJ «Comparative skull morphology of uropeltid snakes (Alethinophidia: Uropeltidae) with special reference to disarticulated elements and variation» (en anglès). PLoS One, 2012; 7 (3), pp: e32450. PMID: 22412874. DOI: 10.1371/journal.pone.0032450. PMC: 3297617 [Consulta: 20 abril 2023].
* ↑ John, MA; Baba, MA; Khan, M; Singh, J «Anatomical Studies on the Skull of Crow (Corvus splendens)» (en anglès). Int J Sci Res, 2016 Feb 2; 5 (2), pp: 189-193. ISSN 2277-8179. DOI: 10.36106/ijsr [Consulta: 15 juny 2023].
* ↑ von Baczko, MB; Desojo, JB «Cranial Anatomy and Palaeoneurology of the Archosaur Riojasuchus tenuisceps from the Los Colorados Formation, La Rioja, Argentina» (en anglès). PLoS One, 2016 Feb 5; 11 (2), pp: e0148575. PMID: 26849433. DOI: 10.1371/journal.pone.0148575. PMC: 4743959 [Consulta: 14 gener 2023].

## Bibliografia

* Burke, Shane M.; Huhta, Taylor A.; Mackel, Charles E.; Riesenburger, Ron I. Occipital condyle fracture in a patient with occipitalisation of the atlas (en anglès). BMJ Case Rep, 2015 Maig 14; 2015, pp: bcr2015209623. PMID: 25976203. DOI 10.1136/bcr-2015-209623 [Consulta: 14 gener 2023].
* Ueda, Shigeo; Sasaki, Nobuhiro; Fukuda, Miyuki; Hoshimaru, Minoru. Surgical Treatment for Occipital Condyle Fracture, C1 Dislocation, and Cerebellar Contusion with Hemorrhage after Blunt Head Trauma (en anglès). Case Rep Orthop, 2016 Oct 5; 2016, pp: 8634831. PMID: 27800203. DOI 10.1155/2016/8634831 [Consulta: 26 novembre 2023].
* Verma, Ranjana; Kumar, Shalini; Rai, Arpita M.; Mansoor, Iqra; Mehra, Raj D. The anatomical perspective of human occipital condyle in relation to the hypoglossal canal, condylar canal, and jugular foramen and its surgical significance (en anglès). J Craniovertebr Junction Spine, 2016 Oct-Des; 7 (4), pp: 243-249. PMID: 27891034. DOI 10.4103/0974-8237.193258 [Consulta: 27 gener 2023].
* Carriço, Gustavo; Lam, Khai S. A New Type of Occipital Condyle Fractures - A Case Report and Revision of Literature is Presented (en anglès). Ann Sports Med Res, 2022 Jul 30; 9 (1), pp: 1186. ISSN 2379-0571 [Consulta: 27 març 2023].
* Thintharua, Pakpoom; Chentanez, Vilai. Morphological analysis and morphometry of the occipital condyle and its relationship to the foramen magnum, jugular foramen, and hypoglossal canal: implications for craniovertebral junction surgery (en anglès). Anat Cell Biol, 2023 Mar 31; 56 (1), pp: 61-68. PMID: 36635090. DOI 10.5115/acb.22.105 [Consulta: 20 juliol 2023].

## Enllaços externs

* Occipital Condyle Fractures - Everything You Need To Know Ebraheim, N. 2013 Abr (anglès)
* The Occipital Condyles of the Occipital Bone RealEstatePLLC. 2017 Des (anglès)
* Fracturas de los cóndilos occipitales: Clasificación de Anderson y Montesano, Tratamiento Bejarano, K. 2022 Ag (castellà)